KSL กำไรดีมาตามนัด
บ.น้ำตาลขอนแก่น&nbsp;&nbsp; มีกำไรดี ไตรมาสแรก&nbsp; 144.43 ล้านบาท
17 มี.ค. 2554

บ.น้ำตาลขอนแก่น   มีกำไรดี ไตรมาสแรก  144.43 ล้านบาท 
บริษัทน้ำตาลขอนแก่น (KSL) เปิดเผยผลงานไตรมาสแรกสิ้นสุดวันที่ 31 ม.ค.2554 มีกำไรสุทธิ  144.43 ล้านบาท คิดเป็นกำไรหุ้นละ 0.093 บาท พลิกจากช่วงเดียวกันปีก่อนขาดทุนสุทธิ 63.04 ล้านบาทหรือเท่ากับ  0.041 บาท 
นายจำรูญ ชินธรรมมิตร์ ประธานเจ้าหน้าที่บริหารและกรรมการผู้จัดการใหญ่ KSL เปิดเผยว่า สาเหตุหลักที่กำไรในไตรมาสที่ 1 ปีนี้เนื่องจากไม่มีผลขาดทุนพิเศษเหมือนไตรมาสแรกปีก่อนที่บริษัทรับรู้ผลขาดทุนจากการเข้าทำสัญญาอนุพันธ์น้ำตาล เพื่อลดความเสี่ยงจากความผันผวนของราคาน้ำตาลในตลาดโลกเป็นเงินจำนวน 236.56 ล้านบาท 
ด้านราคาหุ้น KSL  ซื้อขายที่ 12.90 บาทไม่เปลี่ยนแปลงจากวันก่อน ส่วนหนึ่งเนื่องจาก กำไรของบริษัทที่เกิดขึ้นเป็นไปตามที่ผู้บริหารให้สัมภาษณ์ก่อนหน้านี้ว่า ผลประกอบการของบริษัทได้ผ่านจุดต่ำสุดมาแล้วเมื่อปี2553 ที่ผ่านมา  เนื่องจากไม่มีขาดทุนพิเศษ และราคาน้ำตาลเพิ่มสูงขึ้น ขณะที่ปริมาณการผลิตของบริษัทมีมากขึ้นด้วย